יצחק זקס

יצחק זקס (כ"ה בטבת ה'תרצ"ב, 4 בינואר 1932 - כ"א באב ה'תש"ף, 11 באוגוסט 2020), יקיר ירושלים<ref></ref>, היה סא"ל במילואים, מג"ד בחטיבת ירושלים, ממשחררי ירושלים וחברון, ממייסדי ענף התיירות בישראל, מדריך מצטיין בחברה להגנת הטבע, כתב ספרים ומדריכים בידיעת הארץ ובתיירות.

== קורות חייו ==
ד"ר יצחק זקס נולד בירושלים להוריו הרב יהושע פישל זקס, איש חינוך מאנשי היישוב הישן, אחיו של הרב מנחם בן ציון זקס, בן דודו של הרב אברהם אלקנה כהנא שפירא, הרב הראשי לישראל וראש ישיבת מרכז הרב, נכדו של הרב אברהם אלקנה זקס ונינו של השד"ר משה זקס, מראשוני תלמידי החתם סופר שעלו לארץ (חמיו הוא רבי צדוק הלוי קרויז). אימו היא חיה סימה לבית בלומנטל, בתו של הרב אברהם יוחנן בלומנטל. אחיו הוא ד"ר משה חיים זקס.

זקס למד בתלמוד תורה שילה, בבית הספר חורב בירושלים ובישיבת תפארת ישראל בחיפה. לאחר השירות הצבאי עסק בקליטת עליה ובהוראה בישובי העולים בפרוזדור ירושלים במסגרת שורת המתנדבים.

יצחק זקס סיים תואר ראשון ושני במחלקה למדעי כדור הארץ באוניברסיטה העברית, ותואר שלישי באוניברסיטת UCLA, בארצות הברית.

=== שירות צבאי ===
בגיל 14 התגייס זקס לשורות ההגנה. בגיל 16 היה נוטר בשדות קיבוץ חפץ חיים, ונפצע בקרבות גשר עד הלום. לאחר מכן היה מפקד כיתה בגדוד הגדנ"ע מודיעין, ולחם בירושלים. הוא שירת בנח"ל, ובקו הגבול הדרומי בפרוזדור ירושלים בשנות החמישים.

במלחמת ששת הימים היה מפקד פלוגה בגדוד מוריה בחטיבת ירושלים, והשתתף בשחרור ירושלים וחברון. במלחמת יום הכיפורים היה סמג"ד בחטיבת ירושלים, ולאחר מכן מג"ד. יצחק זקס נפצע פעמיים במהלך שירותו הצבאי.

=== הדרכה ===
יצחק זקס ריכז והדריך במפעל אוהב ציון להעמקת ההיכרות עם ירושלים ואתריה. הוא הדריך במשך שנים רבות סיורים ללא תשלום בירושלים מטעם החברה להגנת הטבע, וזכה בשל כך בפרס המדריך המצטיין. במשך יובל שנים הדריך מדי שנה סיור בעיר העתיקה בליל תשעה באב.

=== תיירות ===
יצחק זקס היה פעיל בענף הנסיעות והתיירות ושימש בתפקידים רבים, בהם חבר בהנהלת התאחדות סוכני נסיעות ותיירות, מרכַז ומייסד המגמה להכשרת סוכני נסיעות ותיירות ב[https://www.tayarut-school.co.il/אודות-בית-הספר-לתיירות בית הספר לתיירות], יו"ר התאחדות סוכני נסיעות ותיירות בירושלים, מפקח-יועץ למשרד החינוך במגמה להכשרת עובדי תיירות, מרצה ומדריך בקורסים להכשרת מורי דרך.

38 שנים היה בעליהם ומנהלם של משרדי נסיעות בעיר ומנהל האגף לסוכני נסיעות ותיירות במשרד התיירות. זכה פעמיים בפרס Great Performer של חברת התיירות העולמית American Express.

=== תפקידים ציבוריים ===
יצחק זקס שנות החמישים
בין תפקידיו הציבוריים בעבר: מזכיר מועצת המורים למען קרן קיימת לישראל, חבר ועד החברה להגנת הטבע, מנהל בית העם, מנהל מחלקת ההדרכה ביד בן צבי, וחבר הנהלת העמותה לנפגעי שבץ מוחי. היה העורך הראשי של הרבעון ניב ירושלים של אגודת בני ברית.

== חיבורים וספרים ==

# תורה היום - דבר תורה שבועי<ref></ref>
# בראש פתוח - מדריך לנפגעי אירוע מוחי ומשפחותיהם (הוצאת יד שרה, 2005)
# אל מול פני ארון הקודש (2004)
# מדריך בזק לארצות הברית וקנדה (2 כרכים, הוצאת סטימצקי, 1987)
# תור ישראל: מדריך לסיורים בארץ (הוצאת אביתר, מהדורת ידיעות אחרונות, 1969)
# מערת צדקיהו (ההוצאה לאור של עיריית ירושלים, 1969)
# Tour Israel : a tour guide of the country (Evyatar Pub. House,1970)
# תדריך למסייר בירושלים (הוצאת משרד החינוך והתרבות, המזכירות הפדגוגית, 1967)
# רמת הגולן - פנקס למדריך ולמסייר (פורתורס, 1967)
# בית הכנסת העתיק בנערן (1967).
# חצי האי סיני ומבצע קדש (בית הספר לתיירות, תשכ"ה)

==משפחתו==
יצחק זקס הוא בנם של הרב יהושע פישל זקס (אחיו של הרב מנחם בן ציון זקס, נכדו של הרב אברהם אלקנה זקס ונינו של משה זקס - העולה הראשון מגרמניה<ref></ref>), וחיה סימה לבית בלומנטל, בתו של הרב אברהם יוחנן בלומנטל. אחיו הם צפורה אשכנזי, רחל ניימן, יעקב זקס, ד"ר משה חיים זקס רבקה גלובמן ואביגיל (אלישבע) רכטמן. נשא לאשה את צפורה פריזנד, ולהם ארבעה בנים ובנות.

== קישורים חיצוניים ==
* דוד מונשיין על [https://www.facebook.com/permalink.php?story_fbid=pfbid021gmAS9YrpBJviFrxnLoz1XGwJwemsYJZdhmxan9rjRLUFLhvWWVwMShssYB6R9dnl&id=1389562934 יצחק זקס במלחמת ששת הימים]
* [https://www.nli.org.il/he/newspapers/?a=is&oid=mar19560406-01.1.2&type=staticpdf&pdfaccesscode=PdwwZUsgoFrMhzLACdHrthSA6FnOAOVwPAvmNNSmi%2B%2BVc%3D&submitted=1&e=-------he-20-mar-1--img-txIN%7CtxTI-%22יצחק+זקס%22-------עברית------1&g-recaptcha-response=03ANYolqtFw9plx2oEgHusXJpPBLoJXUiIhrsH-Dw_iMFCq1o4BjDzt7xrf1ykd12OWhQ1dFYcFP9BNaFUOl70HMaVQ8ODVfs-qgq05BRvjs188zA-Mdh0hZO9N10AgiSiZOSZjdqm00QVRW-pMRbD6fNkUmzdf7DVMH3s9Pnb34C3HCFnb8HtluJEc99juNUbSCEMEx5Jlzj_mjqHwDC2nEvyawEh_ncHC2G7BJh3kyhdtwpZQp3Xkjs8W2bS7yqwwxXixp9r-kEHbQeAB-HnQdPj7u2H7mrUPNhm9KhqH88_DnyxeoXCAjJ4tqb4AkdCOtq8gyDFSN9wLLblGTzOyq4HBn9gjCc7e6erwgEoBOaOwGYc20VnGSsjQ0N_SeNnnlm4HBMmN5eDH6vWz6Gz-ERIWRDmPmiH1Vf39auVPzwzqD4T4UHFfNIn4yqYkfDcjN6hYcZuDaNSGS3xmRmYmL4iu_YPaHHpOr2OeCpeSlFwoQJkuBgaMhk_rhGNLUOtZzJ0ZPHSazQI ביקורת על סיוריו של יצחק זקס], מעריב - 6 באפריל 1956.
* 

== הערות שוליים ==

יצחק זקס
קטגוריה:ירושלים: אישים
קטגוריה:יקירי ירושלים
קטגוריה:לוחמי ההגנה
קטגוריה:בוגרי ישיבת חורב-ירושלים
קטגוריה:בוגרי האוניברסיטה העברית בירושלים
קטגוריה:בעלי תואר דוקטור מאוניברסיטת קליפורניה בלוס אנג'לס
קטגוריה:מחברי ספרות תורנית
קטגוריה:סופרי מסע ישראלים
קטגוריה:ישראלים שנולדו ב-1932
קטגוריה:ישראלים שנפטרו ב-2020